നാല് സുന്ദരിമാർ ഒത്തുചേരുന്ന ഒരു സ്ത്രീപക്ഷ ബോളിവുഡ് ചിത്രമാണ് വീരെ ദ വെഡ്ഡിങ് . കരീന കപൂർ , സോനം കപൂർ , സ്വര ഭാസ്കർ , ശിഖ ടൽസാനിയ എന്നിവരാണ് ചിത്രത്തിലെ താരങ്ങൾ . പെൺസൌഹൃദത്തിൻറെ കഥപറയുന്ന ചിത്രം ഇതിനോടകം തന്നെ ഹിറ്റായി . കൂടാതെ പല വിമർശനങ്ങളും ഏറ്റുവാങ്ങി . എ സർട്ടിഫിക്കറ്റ് ലഭിച്ച ഈ ചിത്രത്തിൽ സ്വര ഭാസ്ക്കറിന്റെ ഒരു സ്വയംഭോഗ രംഗമാണ് ഇപ്പോൾ ചർച്ചാവിഷയം . സോഷ്യൽ മീഡിയിൽ സ്വരയ്ക്ക് നേരെ കടുത്ത ഭാഷയിൽ തന്നെ വിമർശനം ഉയർന്നു . അതേസമയം , സ്വരയെ വിമർശിക്കുന്നവർക്കുള്ള മറുപടിയുമായി രംഗത്ത് എത്തിയിരിക്കുകയാണ് അമ്മ ഇറ ഭാസ്കർ . ' എനിക്ക് എൻറെ മകളെക്കുറിച്ച് അഭിമാനം ആണ് . മുമ്പ് ലൈംഗികത ഇന്ത്യൻ സിനിമകളിൽ ചിത്രീകരിച്ചിട്ടില്ല . അതൊരു വിഷയം പോലും ആയിരുന്നില്ല . എന്നാൽ ഇന്ന് ലൈംഗികതയെന്ന ആശയത്തെ ഉൾക്കൊളളാൻ ഇന്ത്യൻ സിനിമയ്ക്ക് കഴിഞ്ഞിട്ടുണ്ട് . അതാണ് ഇന്ത്യൻ സിനിമയെ വേറിട്ടു നിർത്തുന്നതും . സ്ത്രീകളുടെ ലൈംഗികത ചർച്ച ചെയ്യുന്ന ആദ്യ സിനിമ ഒന്നുമല്ല ഇത് ' എന്നും ഇറ ഭാസ്കർ അഭിപ്രായപ്പെട്ടു . ഫയർ , ലിപ്സ്റ്റിക് അണ്ടർ മൈ ബുർഖ എന്നീ ചിത്രങ്ങളെല്ലാം ഇതേ ആശയമാണ് സംവദിച്ചിരിക്കുന്നത് എന്നും ഇറ കൂട്ടിച്ചേർത്തു .